

Kurcz Ádám István

*Utószó*

**Gion Nándor: Ezen az oldalon**

Gion Nándor (1941. Szenttamás, Vajdaság – 2002. Szeged) délvidéki születésű magyar író életműve immár teljes fejezettel szerepel a hazai középiskolai irodalomtankönyvekben. A 12. osztálynak össze-állított leg­­elterjedtebb szöveggyűjteményben a legtöbb prózai szöveg éppen az *Ezen az oldalon* című kötetből származik, viszont az utóbbi években sem a tanárok, sem a diákok nem tudtak teljes terjedelmükben hozzáférni a Gion-mű­­vekhez, mivel könyvesbolti forgalomban már nem voltak kaphatók.

Az itt közreadott művek méltón reprezentálják a Jó­zsef Attila-díjas író regényirodalmát és novel­lisz­tikáját, az „ifjúsági” és a „felnőtt” iroda-lom körébe sorolt darabjait is; és mivel a művek nagyon sok szinten ér-telmezhetők, minden korosztálynak tartogatnak valamit. Ez a könyv az 1971-es *Ezen az oldalon* című kötet írásai mellett tartalmazza az 1985-ös *Az angyali vigasság* ésaz 1996-os *Mint a felszabadítók* című kötet novella- fűzéreit, valamint az ezredfordulón írott „pesti” novellák egyik ciklusát is: a festőművész történeteit – utóbbiakat *Maradjon a ga­­lamb* címmel. Gion novellafűzérei olvashatók regényekként is, amelyek egyes fejezetei vi-szont legtöbbször önálló novel­­lákként is megállják helyüket, így iskolai elemzésre különösen is alkalmasak.

Az e kötetben lévő művek nagyjából az író egész életét és pályáját, sőt a 20. század közepétől a 2000-es évek elejéig a közép-európai törté-nelem ívét is leírják: a történetek az 1940-es évekbeli hagyományőrző, délvidéki falusi környezetből indulnak, és az ezredforduló Budapest­­jére érkeznek meg. Végigkísérik a második világháború végének nyomorú-ságát, a kiépülő, majd ereje teljében lévő szocializmust, annak válságát és végnapjait; majd a rendszerváltozás korát és a kapitalizmus elérkeztét, illetve ezek számos társadalmi-történeti vonatkozását. Az iro­nikusan for-dulatos írásokban nyíltan vagy utalások formájában – tehát ahogy az adott mű megírásának korában éppen lehetséges volt – többek között a „felszabadítóknak” címkézett megszállókról, az 1944–45-ös délvidéki atrocitásokról, a kitelepítésekről, az államosításról, az 1956-os forrada-lomról, a szocialista hétköznapokban a belső autonómiáért vívott küzdelemről, a Jugoszlávia felbomlását kísérő polgárháborúról, a határok megnyitásáról, a balkáni és a nyugati városi életről – bennük az alvilág működéséről, illetve a liberális kapitalista társadalom visszásságairól – is olvasunk.

Az ismeretes történelmi-társadalmi folyamatok azonban sosem vál­­nak az írások fő témájává, „csupán” fontos hátteret adnak, amely előtt mint természetes, de nem könnyű közegben az egyetlen er­­kölcsös lény – aki ráadásul a Kárpát-medencében, gyakran kisebbségben élő magyar ember – a maga egyedi, megismételhetetlen és Gion remek stílusa által is „megemelt” történeteit éli, közben pedig fontos kér­­désekkel néz szem­­be, így sokszor identitás- és értékválasztás előtt áll.

*Gion Nándor: Ezen az oldalon*

*Magyar Napló, Fókusz Egyesület, Rádiusz könyvek,*

*sorozatszerkesztő: Jánosi Zoltán, Budapest, 2019.*